b'\n_START_ARTICLE_\nAmazon Kindle\n_START_SECTION_\nS\xc4\x81kotn\xc4\x93j\xc4\x81 Kindle\n_START_PARAGRAPH_\nS\xc4\x81kotn\xc4\x93j\xc4\x81 Kindle atbalst\xc4\xabja tikai neaizsarg\xc4\x81t\xc4\x81s Mobipocket gr\xc4\x81matas (MOBI, PRC), neformat\xc4\x93ta teksta failus (TXT), Topaz form\xc4\x81ta gr\xc4\x81matas (TPZ) un Amazon patent\xc4\x93to DRM-ierobe\xc5\xbeoto form\xc4\x81tu (AZW).\n_START_SECTION_\nKindle 2 un Kindle Keyboard\n_START_PARAGRAPH_\nKindle 2 pievienoja atbalstu Portable Document Format (PDF) form\xc4\x81tam ar 2.3 versijas programmat\xc5\xabras izlaidi. Iepriek\xc5\xa1\xc4\x93j\xc4\x81s versijas piln\xc4\xabb\xc4\x81 neatbalst\xc4\xabja PDF, bet Amazon pied\xc4\x81v\xc4\x81ja eksperiment\xc4\x81lu konvert\xc4\x93\xc5\xa1anu uz AZW form\xc4\x81tu, kura lielu da\xc4\xbcu PDF failu nesp\xc4\x93ja korekti noform\xc4\x93t. Kindle 2 pievienoja atbalstu Audible Enhanced (AAX) form\xc4\x81tam, bet vairs neatbalst\xc4\xabja Audible versijas 2 un 3. _NEWLINE_Ar Kindle 2 bija iesp\xc4\x93jams apskat\xc4\xabt HTML failus, kuri bija saglab\xc4\x81ti pa tie\xc5\xa1o uz iek\xc4\x81rtas. Tas \xc4\xbc\xc4\x81va veidot lok\xc4\x81lu bezsaistes saturu saist\xc4\xabtu lapu form\xc4\x81, kuras var\xc4\x93ja izmantot ar\xc4\xab bez akt\xc4\xabva interneta piesl\xc4\x93guma. \xc5\xa0\xc4\x81das lapas var\xc4\x93ja apskat\xc4\xabt, atverot p\xc4\x81rl\xc5\xabk\xc4\x81 lok\xc4\x81l\xc4\x81s failu sist\xc4\x93mas adresi, (piem\xc4\x93ram, file:///mnt/us/test.html) interneta adreses viet\xc4\x81 (piem\xc4\x93ram, Vikip\xc4\x93dija). Kindle 3 \xc5\xa1\xc4\x81d\xc4\x81 veid\xc4\x81 nevar apskat\xc4\xabt lok\xc4\x81lus HTML failus, tas atbalsta tikai interneta viet\xc5\x86u _NEWLINE_adreses.\n_START_SECTION_\n4. paaudzes Kindle\n_START_PARAGRAPH_\n4. paaudzes Kindle, Kindle Touch un Kindle Touch 3G sp\xc4\x93j att\xc4\x93lot Kindle (AZW), TXT, PDF, neaizsarg\xc4\x81tus MOBI un PRC failus. HTML, DOC, DOCX, JPEG, GIF, PNG un BMP failus var apl\xc5\xabkot p\xc4\x93c konvert\xc4\x81cijas. Touch un Touch 3G versijas atbalsta ar\xc4\xab Audible (Audible Enhanced(AA,AAX)) un MP3 failus.'